<classify> Timu hizo zilizoingia mitini ni City Boys FC, Africa Amini SC na Momella FC zote zikiwa ni za wilayani Arumeru. Nyingine ni Laiboni FC na Mtumbaine FC, kutoka wilayani Longido.Mjumbe wa Kamati ya Utendaji katika chama cha soka mkoani Arusha ARFA Hamis Issa ambaye pia ni Katibu wa Chama cha Mpira wilaya ya Arumeru alisema kuwa sababu kubwa ya timu hizo kushindwa kujitokeza kushiriki ligi hiyo ni kutolipa ada ya Sh 200,000 kwa kila timu.Kama sheria ya mpira ilivyo timu ikishindwa kushiriki katika michuano hii ya mkoa zitakuwa zimejishusha zenyewe daraja kwani kwa mujibu wa sheria ya soka, klabu yoyote ikishindwa kujitokeza itarudi katika mashindano ya ligi za wilaya ili ikajipange upya kuweza kurudi tena ngazi ya mkoa, alisema Issa.Nadhani viongozi wa timu hizo walidhani kuwa ligi hii ya mkoa ni kama ile ya michezo ya vijijini ya Kombe la Mbuzi ambako klabu zinaweza kulipa ada za ushiriki kwa muda wanaoutaka wao au hata kutolipa kabisa, alisema Issa.Kwa mujibu wa Issa kuna baadhi ya timu zilijitokeza kulipa baada ya muda ulioainishwa kupita. Hii pia iwe fundisho kwa wengine katika siku zijazo kwamba waanze kuchukulia kwa uzito masuala haya ya michezo na hasa ligi za mikoa.  <topic>: MICHEZO 